सूचना और प्रसारण मंत्रालय
ये दिल मांगे मोर मीडिया: आईएफएफआई ने फेस्टिवल के समापन तक मीडिया पंजीकरण बढ़ाया
क्या आप मीडिया की ताकत , वो भूमिका जो पत्रकारिता समाज में निभाती है , के जरिए समाज को बदलने, दूसरों के जीवन में सकारात्मक बदलाव लाने के अभियान पर है? हां, यदि आप एक पत्रकार हैं - चाहे प्रिंट मीडिया, इलेक्ट्रॉनिक मीडिया, डिजिटल मीडिया, या तो मीडिया संगठन में काम कर रहे हों या फ्रीलांसर के रूप में काम कर रहे हों - तो हमारे पास आपके लिए एक सवाल है।
इस महीने के दूसरे पखवाड़े को लेकर आपकी क्या योजनाएं हैं? खासकर 20 - 28 नवंबर के दौरान?
खैर कोई सोच सकता है कि हमें इसकी परवाह क्यों होनी चाहिए। क्या हम आपको कहीं मिलने के लिए बुला रहे हैं ? असल में हम आपको कहीं आने के लिए निमंत्रित कर रहे हैं। हां हम ऐसा क्यों नहीं कर सकते, जबकि आईएफएफआई का शुभारंभ 20 नवंबर को और समापन 28 को हो रहा हो।
हां, हम देख सकते हैं कि आईएफएफआई का विचार फिल्मों, उनके द्वारा बताई गई कहानियों और उनके पीछे के लोगों का जश्न मनाने का है। ऐसा करके, हम फिल्मों के प्रति प्रबुद्ध प्रशंसा और उत्साहपूर्ण प्रेम का पोषण, प्रचार और प्रसार- दूर तक, विस्तृत और गहरा करने; लोगों के बीच प्रेम, समझ और बंधुत्व के सेतुओं का निर्माण करने; और उन्हें खुद को और पूरे समूह को उत्कृष्टता के नए शिखर तक पहुंचने के लिए प्रेरित करना चाहते हैं ।
जाहिर है, आईएफएफआई या और किसी भी फिल्म समारोह के सभी मिशन मूलभूत रूप से अभिव्यक्ति प्रकट करने के कार्य हैं - एक उद्देश्य जिनमें उन्हें पूरा करने के लिए प्रभावी संचार शामिल होता है और जो संचार पर निर्भर करता है। कहने की जरूरत है, यह सब आईएफएफआई के लिए और भी महत्वपूर्ण हो जाता है - जो कि सिर्फ एक फिल्म समारोह नहीं है, बल्कि दुनिया के सबसे बड़े लोकतंत्र की सरकार द्वारा आयोजित एक प्रमुख अंतरराष्ट्रीय फिल्म समारोह और कार्यक्रम है।
अच्छा, यह सब अब क्यों कहा जा रहा हैं? क्या अब आप हमसे से कहेंगे, "मुद्दे पर आएंगे क्या आप"? सच्चाई ये है कि, मुख्य बिंदु - भले ही वह उबाऊ और पांडित्यपूर्ण हो - पहले ही कहा जा चुका है। लेकिन हाँ, हमारे पास आगे कहने के लिए भी एक और बात है।
मीडिया पंजीकरण की सुविधा खुली रहेगी
यदि आप हमसे लगातार जुड़े हुए हैं, तो आपको याद होगा कि पीआईबी ने एक महीने पहले आईएफएफआई 53 के लिए मीडिया पंजीकरण शुरू करने की घोषणा की थी। हमने कहा था कि गोवा में आईएफएफआई में भाग लेने के इच्छुक पत्रकारों को अपना आवेदन 5 नवंबर, 2022 यानी आज रात 11:59:59 बजे  तक ऑनलाइन जमा करना होगा।
खैर, हम घोषणा करना चाहेंगे कि आईएफएफआई 53 के लिए मीडिया पंजीकरण आज रात बंद नहीं होगा, बल्कि 53वें संस्करण के बंद होने तक खुला रहेगा। दूसरे शब्दों में, और ज्यादा सटीकता के साथ, मीडिया से जुड़े लोग उत्सव के समापन दिन 28 नवंबर, 2022 की रात 11.59.59 बजे तक किसी भी समय पंजीकरण करा सकते हैं।
मीडिया पंजीकरण की समय सीमा बढ़ाने, या फेस्टिवल खत्म होने तक इसे खुला रखने का निर्णय, एचओडी और प्रधान महानिदेशक, पीआईबी ने पिछले सप्ताह गोवा में आयोजित एक समीक्षा बैठक के दौरान लिया है।
कैसे पंजीकरण करें
आप एक मीडिया प्रतिनिधि हो सकते हैं यदि आपने 1 जनवरी, 2022 को 21 वर्ष की आयु पूरी कर ली है और प्रिंट, इलेक्ट्रॉनिक, या यहां तक कि एक डिजिटल / ऑनलाइन मीडिया संगठन से संबंधित हैं। यदि आप एक स्वतंत्र पत्रकार के रूप में अपना रास्ता खुद बना रहे हैं, तो आपका भी स्वागत है, बशर्ते आप उम्र की कसौटी पर खरे उतरें। आप इस लिंक पर ऑनलाइन पंजीकरण कर सकते हैं: https://my.iffigoa.org/extranet/media/
प्रक्रिया काफी सरल है, लेकिन यदि आपको कुछ संदेह है, तो लिंक में दिए गए दिशानिर्देश आपकी सहायता करेंगे। यदि आपकी शंका बनी रहती है, तो बेझिझक हमसे पीआईबी पर, iffi-pib[at]nic[dot]in के जरिए संपर्क करें, या हमें +91- 832-2956418 पर कॉल करें  ।
किसे पंजीकरण करना चाहिए
क्या आपको फिल्मों में दिलचस्पी होने पर ही पंजीकरण कराना चाहिए? केवल तब जब आप फिल्म और मनोरंजन क्षेत्र को कवर कर रहे हैं? हम आपको फिर से सोचने के लिए प्रोत्साहित करेंगे। क्या फिल्में सभी के लिए नहीं होतीं? क्या वे हमारे जीवन और समाज के हर क्षेत्र को छूते और उन पर असर नहीं करते हैं? कौन सा बीट या सेक्टर फिल्मों और फिल्मों के फेस्टिवल से संबंधित या प्रासंगिक नहीं है, जिसके लिए आईएफएफआई काम कर रहा है, उन्हें बढ़ावा देता है और प्रेरित करता है? लेकिन हां, यदि आप एक स्वतंत्र मीडिया पेशेवर हैं, तो हम चाहते हैं कि आप हमें फिल्म, मनोरंजन या संस्कृति के क्षेत्र में अपना हालिया पत्रकारिता योगदान दिखाएं।
इसलिए, सभी मीडिया पेशेवरों और पेशेवर पत्रकारों को गोवा के समुद्र तट राज्य में आने का आह्वान किया गया है। अरब सागर के पानी की लहरों को सिनेमाई प्रेरणा की दीप्तमान तरंगों से मिलने दें, जो न केवल आपके मन, शरीर, हृदय और आत्मा को स्वच्छ करती हैं, बल्कि उन्हें रोशन करती हैं, इसके लिए सिनेमा के कालातीत फेस्टिवल को धन्यवाद, जिसमें हम भाग लेते हैं।
गैर-पत्रकारों के लिए एक शब्द
ठीक है, तो आप पत्रकार नहीं हैं। फिर भी, यदि आपने इसे यहां तक पढ़ लिया भले ही गलती से ही सही, हम आपसे भी अपील करते हैं कि न केवल आईएफएफआई के बारे में प्रचार करें, न केवल उत्सव में भाग लें, बल्कि इस तरह दूसरों को भी सिनेमा के उत्सव में शामिल होने और एक बार फिर से फिल्मों, जीवन और साथी मनुष्यों के साथ प्यार में पड़ने के लिए प्रेरित करें ।
गोवा में आप से मिलते हैं! या कहें, गोवा में आप में आईएफएफआई से मिलते हैं!